ભુજ ઉપરાંત કુનરિયા, મીરજાપર, માનકુવા અને મંગવાણામાં પોસ્ટ પેમેન્ટ બેન્ક શરુ થઇ છે. 5 પૈકી એક માત્ર ભુજમાં બેન્કનું સેટઅપ ઉભું કરાયું છે. અન્ય સ્થળે તો પોસ્ટ ઓફિસમાં ફરજ બજાવતા ગ્રામીણ ડાક સેકવ સહિતના સ્ટાફની જ મદદ લેવાઇ રહી છે. પોસ્ટ પેમેન્ટ બેન્ક મારફત લોકોને ઘર આંગણે બેન્કીંગ સુવિધા મળે તેવા આશયથી ટપાલીઓને ખાસ મોબાઇલ ડિવાઇસ અપાયા છે.આ મોબાઇલ મારફત તેઓ લોકોના ચાલુ અને બચત ખાતાં ખોલાવવા સાથે 5000ની મર્યાદામાં ઉપાડ પણ કરી શકે છે. થમ્બ ઇન્પ્રેશન મેચ ન થવા કે પછી નેટ કનેકટીવીટીમાં અવરોધ સર્જાય તો કયારેક ટપાલીઓને લાંબો સમય સુધી એક જ સ્થળે રોકાણ કરવું પડતું હોવાથી તેમની નિયમીત ટપાલ વિતરણ વ્યવસ્થામાં વિક્ષેપ સર્જાઇ રહ્યો છે. કચ્છમાં આમેય ટપાલીઓના મહેકમમાં મોટી ઘટ છે તેવામાં અતિરીકત કામગીરીનો આવો બોજ અન્ય કામોને પણ અસર પહોંચાડી રહ્યાનો ગણગણાટ સામે આવ્યો છે.